Usman (Tarabbut)

Tarabbut n Usman tga yat ɣ trubba zwarnin s yan wanaw n umarg d uẓawan amaziɣ atrar. Anaw ad ittyawbna f imassn imaynutn, maccan ur rad iẓu d umarg aqbur mqqar t ur irwas.
 Talalit
Tra trabbut Talalit nns isggasn n ulatay wis sa n tasut 20, lli baḥra ittyussann s uffuɣ n ufgan sɣ lhul n lɣrrat nɣ d lbarud. Imnaggar d tizi n tgrawla n ufgan f mad t ittkrafn d mad t izẓmawn. Ɣik ann ad tga tmazirt n lmɣrib ɣ isggʷasn n 1960.

 Amzruy
Lliɣ ssyafan imslayn n Ugraw Lmrruk x Icnubuccn d Isnifilen n Tussna (ALIIT) (Amrec) mas d iqqan ad snnulfun imassn n twuri nnsn, swingmn ad skrn yat trabbut n uẓawan. 
Tarabbut n Yah
Ɣ umzwaru rad ttyawskar yat tamunt ɣ illa Ali Mumen d Brahim Midran. Tamunt ad n uzawan ad ifkan tarabbut n Yah. 

Ar asggʷas n 1974, ttyuskar Yah tsat ar teskar iwizn nns zwarnin ɣ tmɣriwin, ar tettaws ɣ twuriwin yaḍnin zun d tin imḥdarn, ar gisn tettals i urarn iqburn. 
Iwiz nns imqqurn
Ass n 29 mars ɣ usggʷas n 1975 rad tskr trabbut ad iwiz nns imqqurn ɣ Rrbat ɣ usays n Muhammad wis Smmus. 
 Tarabbut n Usman 
lliɣ izri umussu ad issusm imasayn n tmsmunt, swingmn ad ssnfln ism i trabbut yacki d yan ism ilan tamatart. Mkan af as gan Usman lli irzzan tillas n yiḍ. 

Tlul trabbut ɣ llan ɣ wakud ann sdîs inaẓuṛn: Ɛmmuri Mbark d Saɛid Bijɛadn d Saɛid Butrufin d Blɛid Lɛkkaf d Tariq Lmɛrufi d Lyazid Lqurfi.

 Amuddu amzwaru 
ɣ usggʷas n 1977 ɣ wussan n 5 d 6 ɣ wayyur n Brayr rat tayl usman s tmazirt n fransa, bac ad tettawz asns amzwaru ɣ lulambiyad n Bariz. Amuddu ad da rad tt ismnaggar d imrrukiyn n tmazirt n Fransa d wida baḥra yaɣ irifi n umarg Amrruki, baḥra yak gis win iclḥay n Sus.

Tamdyazt
Lliɣ tlla trabbut, tamẓ abrid ad, tfka yan udm yaḍni i uẓawan Amaziɣ. Ɣ umzwaru, timedyazin da tettirir gant timaynutin, gant tin inḍḍamn da ttaranin amarg yaḍni, amarg n tirra zun d igllin Ɛli Azayku, d igllin n G Ugctim, d Uxyat, d Lmstawi. ɣ mnid yaḍni, Usman ur ar ttirirn s Tclḥit ka, irirn kra n igzzumn s trifiyt d tmaziɣt n wammas. Ran s mayad ad ṛẓn iwtta ngr tantaliwin n wawal Amaziɣ. Ɣmklli daɣ cckcmn imassn imaynutn, fkn yan wudm yaḍni i tiyyt Tamaziɣt. 

Lliɣ d sul ur mcuckin igmamn n tarbbut d kra ɣ igmamn n ugraw lliɣ tlul, tbḍa trabbut. Ḍffṛ mayad, llan ɣwilli gisn laḥ ilin kra ɣ inaẓuṛn da iḍfṛn aɣaras nns zun d Ɛmmuri Mbark d Blɛid Lɛkkaf.

Taggayt:ⴰⵥⴰⵡⴰⵏ ⴰⵎⴰⵣⵉⵖ
 Tisaɣulin